Úradný vestník L 002 , 07/01/2003 S. 0033 - 0038



Smernica Komisie 2002/100/ES z 20. decembra 2002, ktorou sa mení a dopĺňa smernica Rady 90/642/EHS vzhľadom na maximálnu hladinu rezíduí pre azoxystrobin (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/642/EHS z 27. novembra 1990 o stanovení maximálnych hladín pre rezíduá pesticídov v a na určitých produktoch rastlinného pôvodu vrátane ovocia a zeleniny [1], naposledy zmenenú a doplnenú smernicou 2002/79/ES [2], a najmä na jej článok 7, so zreteľom na smernicu Rady 91/414/EHS z 15. júla 1991, ktorá sa týka uvádzania prípravkov na ochranu rastlín na trh [3], naposledy zmenenú a doplnenú smernicou 2002/81/ES [4], a najmä na jej článok 4 odsek 1 bod f), keďže: (1) smernicou Komisie 98/47/ES [5] sa zahrnula do prílohy I k smernici 91/414/EHS nová účinná látka azoxystrobin pre použitie len ako fungicíd bez určenia konkrétnych špecifických podmienok, ktoré majú vplyv na plodiny, ošetrené prípravkami na ochranu rastlín, ktoré obsahujú účinné zložky tejto látky; (2) maximálne hladiny rezíduí (MRL) pre azoxystrobin v alebo na produktoch pokrytých smernicou 90/642/EHS sú stanovené v týchto smerniciach, zmenených a doplnených najmä smernicami Komisie 1999/71/ES [6], 2000/48/ES [7], 2001/48/ES [8] a 2002/23/ES [9]; (3) MRL, stanovené v uvedenej smernici, vyjadruje schválené použitie azoxystrobinu na niektoré plodiny. Pre plodiny, pri ktorých nebolo povolené použitie, je MRL stanovené na dolnej hranici analytického stanovenia (LOD). Vo všeobecnosti by výsledkom použitia azoxystrobinu mohlo byť prekročenie LOD. Keďže je navrhnuté jeho nové použitie, členské štáty vyžadujú stanoviť nové štátne dočasné MRL v súlade s článkom 4 odsek 1 bod f) smernice 91/414/EHS pred možným schválením nového použitia prípravkov na ochranu rastlín, ktoré obsahujú túto účinnú látku. V súlade s tým niektoré členské štáty predložili informácie, vzťahujúce sa k ďalším použitiam tejto látky. Dostupné informácie boli preskúmané a sú postačujúce pre dočasné upravenie maximálnej hladiny rezíduí na úrovni spoločenstva vzhľadom k plodinám, pre ktoré členské štáty teraz navrhujú schváliť použitie prípravkov na ochranu rastlín, ktoré obsahujú azoxystrobín; (4) pokiaľ ide o zahrnutie azoxystrobínu do prílohy I k smernici 91/414/EHS, technické a vedecké zhodnotenie bolo ukončené Výskumnou správou Komisie z 22. apríla 1998. Táto stanovila najvyššiu dennú dávku (ADI) pre túto látku na 0,1 mg/kg telesnej hmotnosti/deň. Celoživotná expozícia spotrebiteľov potravinových produktov ošetrených azoxystrobínom bola odhadnutá a zhodnotená v súlade s postupmi a praxou spoločenstva, zohľadnením usmernení uverejnených Svetovou zdravotníckou organizáciou (WHO) [10] a stanoviskom Vedeckého výboru pre rastliny [11] k používaným metódam a odhaduje sa, že nové teraz navrhované MRL nebudú viesť k prekročeniu ADI; (5) spoločenstvo oznámilo návrh smernice Komisie Svetovej obchodnej organizácii (WTO) a prijaté pripomienky boli zohľadnené pri finalizácii smernice; (6) zohľadnili sa tiež stanoviská Vedeckého výboru pre rastliny, najmä jeho rady a odporúčania, ktoré sa týkajú ochrany spotrebiteľov potravinových produktov ošetrených pesticídmi; (7) smernica 90/642/EHS bude preto v súlade s tým zmenená a doplnená; (8) táto smernica je v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Maximálna hladina rezíduí pesticídov pre azoxystrobin v prílohe II k smernici 90/642/EHS bude nahradená maximálnou hladinou pesticídov uvedenou v prílohe k tejto smernici. Článok 2 1. Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. 2. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. marca 2003. Bezodkladne o tom informujú Komisiu. 3. Tieto ustanovenia sa budú uplatňovať od 1. apríla 2003. 4. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Členské štáty určia podrobnosti o odkaze. Článok 3 Táto smernica je adresovaná členským štátom. V Bruseli 20. decembra 2002 Za Komisiu David Byrne člen Komisie [1] Ú. v. ES L 350, 14.12.1990, s. 71. [2] Ú. v. ES L 291, 28.10.2002, s. 1. [3] Ú. v. ES L 230, 19.8.1991, s. 1. [4] Ú. v. ES L 276, 12.10.2002, s. 28. [5] Ú. v. ES L 191, 7.7.1998, s. 50. [6] Ú. v. ES L 194, 27.7.1999, s. 36. [7] Ú. v. ES L 197, 3.8.2000, s. 26. [8] Ú. v. ES L 180, 3.7.2001, s. 26. [9] Ú. v. ES L 64, 7.3.2002, s. 13. [10] Usmernenia na odhad potravinového príjmu rezíduí pesticídov (revidované), pripravené programom GEMS/Food Programme v spolupráci s Kodexovým výborom pre rezíduá pesticídov, uverejnené Svetovou zdravotníckou organizáciou 1997 (WHO/FSF/FOS/97.7). [11] Stanovisko Vedeckého výboru pre rastliny týkajúce sa otázok, zmien a doplnení príloh k smerniciam Rady 86/362/EHS (Ú. v. ES L 221, 7.8.1986, s. 7), 86/363/EHS (Ú. v. ES L 221, 7.8.1986, s. 43) a 90/642/EHS (Stanovisko vyjadrené Vedeckým výborom pre rastliny, 14. júla 1998) (http://europa.eu.int/comm/dg24/health/sc/scp/out21_en.html). -------------------------------------------------- PRÍLOHA Skupiny a príklady jednotlivých produktov, pre ktoré sa uplatňuje MRL | Rezíduá pesticídov maximálna hladina rezíduí (mg/kg) | Azoxystrobin | 1.Ovocie, čerstvé, sušené alebo tepelne neupravené, mrazené a hlboko mrazené, v ktorom nie je pridaný cukor; orechy i)CITRUSOVÉ OVOCIE | 1 | Grapefruity | | Citróny | | Limety | | Mandarínky (vrátane klementínok a ostatných hybridov) | | Pomaranče | | Pomelo | | Ostatné | | ii)ORECHY (so škrupinou alebo bez škrupiny) | 0,1 | Mandle | | Para orechy | | Kešu orechy | | Gaštan jedlý | | Kokosové orechy | | Lieskové orechy | | Makadamové orechy | | Pekanové orechy | | Píniové orechy | | Pistácie | | Vlašské orechy | | Ostatné | | iii)JADROVÉ OVOCIE | 0,05 | Jablká | | Hrušky | | Dule | | Ostatné | | iv)KÔSTKOVÉ OVOCIE | 0,05 | Marhule | | Čerešne a višne | | Broskyne (vrátane nektáriniek a podobných hybridov) | | Slivky | | Ostatné | | v)DROBNÉ A BOBUĽOVÉ OVOCIE | | a)Stolové a muštové hrozno | 2 | Stolové hrozno | | Muštové hrozno | | b)Jahody (iné ako lesné) | 2 | c)Ovocie z krov (iné ako lesné) | 0,05 | Ostružiny krovité (černice) | | Ostružiny ožinové | | Ostružiny Loganove | | Maliny | | Ostatné | | d)Ostatné drobné a bobuľové ovocie (iné ako lesné) | 0,05 | Čučoriedky | | Brusnice | | Ríbezle (červené, čierne a biele) | | Egreše | | Ostatné | | e)Lesné drobné a bobuľové ovocie | 0,05 | vi)RÔZNE OVOCIE | | Avokádo | | Banány | 2 | Ďatle | | Figy | | Kiwi | | Kumkvat | | Líči | | Mango | | Olivy | | Granadila | | Ananás | | Granátové jablko | | Ostatné | 0,05 | 2.Zelenina, čerstvá alebo tepelne neupravená, mrazená alebo sušená i)KOREŇOVÁ A HĽUZOVÁ ZELENINA | | Cvikla (červená repa) | | Mrkva | 0,2 | Zeler | | Chren | 0,2 | Topinambury (slnečnica hľuznatá) | | Paštrnák | 0,2 | Petržlen | 0,2 | Reďkovka | | Kozia brada fialová (čierny koreň) | 0,2 | Sladké zemiaky | | Švédska repka (kvaka) | | Vodnica (biela repa) | | Yam (jam) | | Ostatná koreňová a hľuzová zelenina | 0,05 | ii)CIBUĽOVÁ ZELENINA | 0,05 | Cesnak | | Cibuľa | | Šalotka | | Jarná cibuľka (lahôdková) | | Ostatná cibuľová zelenina | | iii)PLODOVÁ ZELENINA | | a)Ľuľkovité | | Paradajky | 2 | Paprika | 2 | Baklažán | 2 | Ostatné | 0,05 | b)Tekvice s jedlou šupkou | 1 | Uhorky šalátové | | Uhorky nakladačky | | Cukety | | Ostatné | | c)Tekvice s nejedlou šupkou | 0,05 | Melóny, dyne | | Tekvice | | Vodové melóny | | Ostatné | | d)Sladká kukurica | 0,05 | iv)HLÚBOVÁ ZELENINA | 0,05 | a)Kvitnúca | | Brokolica | | Karfiol | | Ostatné | | b)Hlávková | | Ružičkový kel | | Hlávková kapusta | | Ostatné | | c)Listová | | Čínska kapusta | | Kel | | Ostatné | | d)Kaleráb | | v)LISTOVÁ ZELENINA A ČERSTVÉ VŇATE | | a)Šalát a podobné | 3 | Žerucha | | Kučeravý šalát | | Hlávkový šalát | | Endivia | | Ostatné | | b)Špenát a podobné | 0,05 | Špenát | | Mangold | | Ostatné | | c)Vodová žerucha | 0,05 | d)Čakanka šalátová | 0,2 | e)Zeleninové vňate | 3 | Trebuľka (Estragon) | | Pažítka | | Petržlenová vňať | | Zelerová vňať | | Ostatné | | vi)ČERSTVÁ STRUKOVÁ ZELENINA | | Fazuľa so strukmi | 1 | Fazuľa bez strukov | 0,2 | Hrach so strukmi | 0,5 | Hrach bez strukov | 0,2 | Ostatné | 0,05 | vii)RAPÍKOVÁ A STOPKOVÁ ZELENINA (čerstvá) | | Asparágus | | Kardy | | Zeler rapíkový | 5 | Fenikel | | Artičoky | 1 | Pór | 0,1 | Rebarbora | | Ostatné | 0,05 | viii)HUBY | 0,05 | a)Pestované huby | | b)Voľne rastúce huby | | 3.Strukoviny | 0,1 | Fazuľa | | Šošovica | | Hrach | | Ostatné | | 4.Olejnaté semená Ľanové | | Arašidy | | Makové | | Sezamové | | Slnečnicové | | Repkové | 0,05 | Sójové | | Horčicové | | Bavlníkové | | Ostatné | 0,05 | 5.Zemiaky | 0,05 | Skoré zemiaky | | Neskoré zemiaky | | 6.Čaj (listy a výhonky, sušené, fermentované alebo inak upravené, rastlina Camellia sinensis) | 0,1 | 7.Chmeľ (sušený), vrátane šišiek a nekoncentrovaného prášku | 20 | --------------------------------------------------